Huseier i Egersund har hukommelsessvikt etter dødsfall
Den 78 år gamle huseieren ble brakt til sykehus første nyttårsdag etter den brutale hendelsen er fortsatt innlagt. Politiet har vært i kontakt med huseier flere ganger, men han har ikke vært i stand til å bli avhørt enda, skriver politiet i en pressemelding. «Huseier har en begrenset hjerneskade som kan ha vært årsak til bevissthetstapet og hukommelsessvikten. Han har ingen tegn til ytre skader, men det kan ikke utelukkes at skaden kan skyldes ytre påvirkning», skriver politiet. - Hukommelsen kan i slike tilfeller komme tilbake over tid og avhør vil ikke bli foretatt før huseier eventuelt får hukommelsen tilbake, skriver etterforskningsleder Arne Lindland ved Eigersund Politistasjon. Politiet er fortsatt interessert i tips som kan belyse bevegelsene til huseier og avdøde mellom klokken 3 og 5 natt til 1. januar. Politiet avventer resultater fra de kriminaltekniske undersøkelsene, noe som sannsynligvis vil ta noe tid.
Den 78 år gamle mannen som ble funnet bevisstløs i huset sammen med en død 23-åring første nyttårsdag, er fortsatt ikke i stand til å la seg avhøre.